### Resume

Sagen omhandler status på anlægsprojektet og ansøgning om anlægsbevilling til forstærkningsprojekt for forbindelsesvej vest om Trine Kristensen efter skybrud.

### Sagsfremstilling

Byrådet vedtog den 3. oktober 2018 i sag nr. 213, budget 2019-2022. Jf. budgetforliget er der afsat 133,0 mio. kr. i årene 2019-2023 til igangsætning af forbindelsesvej vest om Trine Kristensen mellem [adresse] og Olivia Skov. Byrådet vedtog den 21. november 2018, i sag nr. 257, at igangsætte en projektering. Byrådet vedtog 19. juni 2019, i sag nr. 139, anlægsbevilling til etablering af vejen.

Forud for den planlagte aflevering af projektet, til Vejle kommune den 27. juni 2023, blev projektområdet ramt af et skybrud den 26. juni 2023. Dette medførte aflysning af afleveringsforretningen, da projektområdet led stor skade, herunder jordskred, underminering af vejen samt nedsat funktion på afvandingssystemet.

På baggrund af aflysning af afleveringsforretningen anmodede Vejle kommune totalrådgiveren om en redegørelse af problemstillingen samt nødvendige afhjælpningstiltag.

Vejle kommune har anmodet om syn og skøn på projektet via voldgiftsnævnet. Der blev afholdt besigtigelse med syn og skøn den 23. august 2023.

Der afholdtes afleveringsforretning den 14. juli 2023, hvor projektet overgik til Vejle kommune. Overdragelsen skete på baggrund af en juridisk vurdering af de entrepriseretlige regler. Vejle Kommune benytter ekstern entrepriseretsadvokat i sagen.

Totalrådgiveren fremsendte endeligt forslag til forstærkningsprojekt den 28. august 2023, og entreprenørens tilbud for forstærkningsprojektet blev modtaget den 5. september 2023.

Forstærkningsprojektet indeholder supplerende erosionssikring af udsatte skråninger med kokosnet. Forstærkning af afvandingstrug med granitskærver, supplerende afvanding i form af yderligere skråningsdræn samt udlægning af muld og græssåning. Derudover skal der udføres reetablering af allerede udførte anlægskonstruktioner fx asfalt og stenrender på skråninger.

Forstærkningsprojektet og reetablering beløber sig overslagsmæssigt til 20 mio. kr.

Vejle kommune afholder i første omgang udgifter til forstærkningsprojektet og reetablering. Vejle Kommune har over for entreprenør og rådgiver forbeholdt sig ret til tilbagesøgning af udgifter mv., hvis det ved kommende voldgiftssag eller ved aftale fastslås, at entreprenør eller rådgiver er ansvarlige for de opståede skader og mangler. Der forventes et længere juridisk efterspil i sagen.

### Økonomi

![](data:image/png;base64...)

![](data:image/png;base64...)

Opsummering af de bevillingsmæssige konsekvenser:

Der afsættes rådighedsbeløb og gives anlægsbevilling på 20,0 mio. kr. til forstærkningsprojekt og reetablering vedr. forbindelsesvej Vest om Trine Kristensen. Finansieringen sker via anlægsreservepulje, som blev afsat i forbindelse med halvårsregnskab BY-sag 135 6. september 2023.

Høringssvar:

Centralt budget har ingen bemærkninger af bevillingsmæssig karakter

### Klima og resiliensvurdering

Ikke relevant

### Sagens videre forløb

Sagen skal behandles af Økonomiudvalget og Byrådet.

### Historik

Kommunaldirektøren indstiller,13. september 2023, pkt. 185: 13. september 2023, pkt. 185:

at de bevillingsmæssig konsekvenser, jvf. økonomiskema under afsnittet Økonomi, godkendes

Beslutning fra Økonomiudvalget, 13. september 2023, pkt. 185:

Anbefales med følgende tilføjelse: at erstatninger tilbageføres til Økonomiudvalgets disponering.

### Beslutning

Indstilling fra Økonomiudvalget godkendt.